मितेपुर में आत्माराम वर्मा खेतीपाती करता था। परिवार में पत्नी बेलावती, बेटा रामरइस, अतर सिंह, रूपराम, बेटी शीतल और सितारा है। शनिवार सुबह आत्माराम अपने टयूबवेल पर चला गया। बड़ा बेटा रामरइस अपनी दादी के साथ खेत पर चला गया। बाकी के बच्चे गांव में ही इधर-उधर थे। कुछ देर बाद आत्माराम टयूबवेल से वापस आया तो उसने अपनी पत्नी बेलावती को आवाज दी। बेलावती नहीं मिली तो उसकी तलाश की तो देखा कि भूसे की कोठरी में बेलावती लटकी हुर्ई थी। आत्माराम ने बेलावती को उतारा, लेकिन उसकी मौत हो चुकी है। इस बीच आत्माराम ने घर आसपास घूम रहे अपने बेटे रूपराम, बेटी शीतल को बुलाया और कहा कि खेत से रामरइस और दादी को बुला लाओ। वह सब बुलाने गए, इसी बीच आत्माराम ने मकान की दूसरी मंजिल पर जाकर प्लास्टिक की रस्सी से कुंडे से लटक कर जान दे दी। इधर, जब सब बच्चे आए तो उन्होंने नीचे अपनी मां बेलावती की लाश पड़ी देखी और छत पर कमरे में पिता की लाश लटकती देखी। बच्चे रोने लगे। गांव के लोग आ गए। पुलिस को खबर दी गई। पूर्व राज्यमंत्री राममूर्ति सिंह वर्मा भी पहुंच गए। पुलिस ने शव कब्जे में ले लिए हैं।